দুস্থ ও গরিবের জন্য কম্বল কেনায় গুরুতর অনিয়ম হয়েছে। ক্রয় শর্ত লঙ্ঘন করে সরবরাহ করা হয়েছে খুবই নিম্নমানের কম্বল। দরপত্রে প্রতি পিসের দাম ৬১২ টাকা নির্ধারণ করা হলেও বাস্তবে তা ২শ’ টাকাও হবে না। শতভাগ উলের পরিবর্তে ব্যবহার করা হয় নিম্নমানের সুতা। সংশ্লিষ্ট কর্মকর্তাদের সঙ্গে যোগসাজশ করে এভাবে চলতি অর্থবছরে ৩০ কোটি টাকার কম্বল সরবরাহে গোপন দফারফা হয়। অভিযোগ উঠেছে, এখানে প্রভাবশালী মহলের সঙ্গে যোগসাজশ করে বড় ধরনের দুর্নীতি হয়েছে। যার কমিশন ভাগাভাগি হয়েছে বিভিন্ন স্তরে।